**סיכום מפגש חברים בנושא זיקה לנכסים מיום 31.10.12**

להלן סיכום ההערות והתייחסויות החברים:

צרכים תהליכיים

1. קושי מסוים לחברים להבין לעומק את ההבדלים בין החלופות.
2. צורך משמעותי בקונקרטיזציה של החלופות, למשל, באמצעות הצגת תסריטים אפשריים לכל חלופה ו/או באמצעות מסירת הערכה של הסומים עליהם מדובר.
3. יש לצאת מנקודת מוצא של "נבואה שמגשימה את עצמה". היינו, ללצייר את תמונת העתיד שרוצים שתהיה ולגרום להתגשמותה, בהחלטותינו.
4. לקחת בחשבון את הדיסוננסים בהם מצויים חברים רבים:
	1. המשכיות הקיבוץ מחד, והבטחת מקסימום זכויותיהם (והאפשרות להורישן) מאידך.
	2. המשכיות הקיבוץ מחד (המחייבת צמ"ד משמעותית) וחשש מקליטת מי שאינם בנים והקניית זכויות להם מאידך.
5. לקחת בחשבון שחלק לא קטן מהחברים מבולבל או לא מגובש בעמדתו.

צרכים שיש לתת להם מענה במסגרת ההצעה

1. רצון משמעותי שההסדר ישקף איזון בין אינטרסים שונים.
2. הבטחת את המשכיות הקיבוץ.
3. הבטחת יכולת הקיבוץ לקבל החלטות.
4. כל הסדר חייב לצאת משתי נקודות מוצא:
	1. צמיחה דמוגרפית משמעותית היא צורך קיומי לכפר חרוב.
	2. צמיחה דמוגרפית משמעותית לא תהיה מבוססת רק על בנים.
5. לאור זאת, כל הסדר חייב "להרגיע" את החברים היום כך שצמ"ד כאמור לעיל תוכל לצאת לפועל.
6. בהמשך לאמור לעיל, חשש שהרצון לשמור רק "לנו" יחלחל גם לבנים, מה שיביא לניוון של הקיבוץ ולדעיכתו.
7. חשוב שהבנים שיצטרפו לחברות (ושאר החברים העתידיים) ירגישו שותפים מלאים, כך שתהיה להם גם תחושת שייכות, גם זהות אינטרסים וגם מוטיבציה להשקיע.
8. לקחת בחשבון שגם אם לעצם ההצטרפות לקיבוץ, הציפיה לשותפות בנכסים אינה מהווה שיקול מרכזי (כך עפ"י מחקרים), המצב עלול להשתנות משמעותית לאחר הקבלה לחברות, תוך התעצמות תחושת ניכור בקרב החברים החדשים.
9. שההסדר יהיה ברור ועם וודאות מרבית.
10. שההסדר יבטא הוגנות – שהחברים היום יקבלו ביטוי על השקעתם, אותה יוכלו להוריש.
11. לקחת בחשבון את הסיכון לקיבוץ מאפשרות של סחרות במניות (החל מבעלות של גורמים עוינים ועד השתלטות עוינת). לא לסחור בקיבוץ.
12. לשמר את הצביון החקלאי (ולכן אותו לא לשייך).
13. לקחת בחשבון את הצורך של החבר בבטחון (קרי, "שיהיה לי משהו ביד").אם הולכים לשיוך פירותי, לקחת בחשבון שתוחלת החיים ארוכה, ושמרבית החברים יחסית צעירים, כך שכל הסדר יהיה צריך להיות עם "תוחלת חיים ארוכה". עלתה אפשרות אחת למענה לצורך זה באמצעות הגדרת תקופת זמן לשיוך הפירותי ולא סכום (או גם וגם).

עלתה האפשרות שלקראת הכרעה יוצגו שני מודלים עקרוניים המפנימים, במסגרת המגבלות של כל אחד מהם, את מירב הצרכים שעלו לעיל, כך שהכרעת החברים בין שתי חלופות לא תהיה ערטילאית, אלא הכרעה שתגדיר אפיון ברור של המודל שייבחר.